Albentosa

Albentosa ye un municipio aragonés de la provincia de Teruel, situau en la comarca de Gúdar-Chabalambre y partiu chudicial de Teruel.

La suya población ye de  habitants en una superficie de 68 km², con una densidat de población de  hab/km².

 Toponimia 
Lo toponimo Albentosa se puede interpretar a partir de l'antroponimo arabe Tusar como Abin Tusar. Joan Carles Membrado Tena: Etimología y semántica de topónimos municipales valencianos y aragoneses. Actes de la VII Jornada d'Onomàstica. Xerica 2013. pp. 239-254, AVL, València.

Bi ha un casal dito "Fuent d'el Cepo", con apocope tipico de l'aragonés. Atros toponimos con components en aragonés u en común con l'aragonés son Andreu, La Canaleta, La Barbereta, Bolage, Camino las Clochas, Clote Grande, Clotes de las Estacas, La Clapiza los Mases, La Covata, La Codonyera, Coronillas, Loma Royal, Mas d'el Royo, El Navajo, Los Planos, Tariuela y El Hurcato.

 Cheografía 
La localidat d'Albentosa ye situada a 952 metros d'altaria sobre lo livel d'a mar, a l'este de la sierra de Chabalambre y a lo norte de la sierra d'el Toro, chunto a lo río d'Albentosa, tributario de Millars. Ye a una distancia de 46 km de Teruel, la capital de lo suyo partiu chudicial y de la suya provincia.

En lo termin municipal d'Albentosa se troban los nuclios de población de Venta del Aire, Estación de Mora de Rubielos, Fuent d'el Cepo, Los Mases (Mases del Río y Pozolance). Una important duana de lo Reino d'Aragón correspondeba a un despoblau conoixiu como Las Barracas de los Chaqueses, actualment un mas deshabitau con tres edificios conoixiu como Venta de la Jaquesa u simplament La Jaquesa. Se tiene conoixencia d'atros nuclios de población menors habitaus u no como Venta del Barro, Atalaya, El Chopo, Estación de Rubielos de Mora, Hoya de Sancho, Los Bartolos, Los Pepitos y El Cagarrete. Antonio Ubieto Arteta: Historia de Aragón. Los Pueblos y los despoblados, I. Anubar ediciones, 1986. pp 55-56.

 Mugas 
Lo suyo termin municipal muga con Sant Agostín, Lo Toro, Manzanera y Sarrión.

 Historia 
Seguntes Agustín Ubieto Arteta, la primera cita de lo lugar ye de 1194, recollida en la tesi doctoral d'Ana Bonet Punsoda La Orden del Temple y su encomienda de Zaragoza (Facultat de Filosofía y Letras, Universidat de Zaragoza, curso 1966-1967), y documenta nomás lo nombre d'Albentosa. Ubieto Arteta, Agustín: Toponimia aragonesa medieval, Valencia, 1972, pachina 25.

Perteneixió a los Templers. En 1251 Eximén Pérez d'Arenós cambió Masarroyos y Benifaraich por Albentosa y mugó lo suyo termin: Enric Guinot: Els límits del regne. El procés de formació territorial del País Valencià medieval (1238-1500). Edicions Alfons el Magnànim, 1995. p 80.

En 1272 lo chuez Albert de Lavánia adchudicó Albentosa a lo concello de Teruel, feito confirmau por Chaime I l'1 de mayo.

Adintro de la comunidat d'aldeyas de Teruel, Albentosa feba part de la seixma d'el Campo de Sarrión. En 1446 feguraba en la sobrecullida de Teruel, manimenos en 1495 yera en la sobrecullida de Mont Albán. En 1646 yera una localidat de la vereda de Teruel. Entre 1711 y 1833 yera en lo correchimiento de Teruel. En 1785 teneba la categoría de lugar, tenendo concello en 1834. Yera en lo partiu chudicial de Mora de Rubielos pero en 1965 pasó depender de lo partiu chudicial de Teruel.

En 1810 estió escenario de la Guerra de lo Francés, cuan lo cheneral Józef Chlopicki capturó una columna d'artillería comandada por José María de Carvajal que fuyiba de Teruel, conquiesto por los bonapartistas.

Albentosa estió un escenario de la Guerra Civil Espanyola en 1938 poco dimpués d'haber encomenzau la ofensiva de Levant dende Teruel enta Murviedro y Valencia (25 de marzo - 24 de chuliol), y tamién dimpués de la fin d'esta ofensiva por contraataques republicanos.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido de los Socialistas de Aragón         4 Partido Popular         2 Partido Aragonés         1 Total                 7

 Alcaldes 
 Lista d'alcaldes Lechislatura Nombre Partiu politico1979–1983José Alegre Soriano UCD1983–1987  1987–1991  1991–1995  1995–1999  1999–2003Armando Urgel Velilla 2003–2007Felicidad Bertolín Fuertes 2007–20112011–2015 José Corella VicentePartido de los Socialistas de Aragón2015–2019Yolanda Salvador Corella2019–20232023–2027 Yolanda Salvador Corella  Consulta el listado de alcaldes que han sido proclamados en Aragón en Heraldo de Aragón. PSOE

 Molimentos 
En Albentosa bi habió un castiello templero de lo sieglo XII. Las excavaciones descubren la torre del homenaje del castillo templario de Albentosa. Ye l'actual fosal de lo lugar.
Ilesia de Nuestra Sinyora de los Ánchels, de lo sieglo XVI, d'estilo gotico tardano-renaixentista.
Casa de la Villa, de lo sieglo XVIII.
Puent medieval, de los sieglos XV-XVI.
Ermita d'a Fuent d'o Cepo.

 Fiestas 
2 y 3 d'agosto: Sant Roque.

 Vinclos externos 
www.albentosa.com, pachina web no oficial.

 Referencias 

*